एण्ड्रोमेडा गैलेक्सी
३.४ के एंड्रोमेडा आकाशगंगा के स्पष्ट परिमाण पर यह एक सबसे चमकीला मैसीयर ग्रह बन जाता है जिसे नग्न आंखों से भी बड़ी आसानी के साथ देखा जा सकता है, भले ही उसे मध्यम प्रकाश प्रदूषण वाले क्षेत्रों से ही क्यों न देखा जाए. हालांकि जब इसका चित्र एक बडी दूरबीन द्वारा लिया जाता है, तब यह पूर्ण चंद्रमा की तुलना में छ: गुना अधिक क्षेत्र घेरे हुए दिखाई पड़ता है, तब नग्न आंखों या छोटी दूरबीन से केवल इसके चमकीले भाग को ही देखा जा सकता है।
अल्फ़ा कमीलियोन्टिस तारा
अल्फ़ा कमीलियोन्टिस (Alpha Chamaeleontis) या α कमीलियोन्टिस (α Chamaeleontis) गिरगिट तारामंडल का सबसे रोशन तारा है। इसका सापेक्ष कांतिमान +4.06 है और इसे बिना दूरबीन के देखा जा सकता है। यह हमारे सूरज से लगभग 63.8 प्रकाशवर्ष दूर स्थित एक F5 V श्रेणी का मुख्य अनुक्रम तारा है। औपचारिक रूप से इसे F5 V Fe−0.8 श्रेणी का कहा जाता है, जिसमें Fe−0.8 का अर्थ है कि अपने श्रेणी के अन्य तारों की तुलना में यह लोहे (रासायनिक चिन्ह Fe) की कम मात्रा रखता है। इसका द्रव्यमान सूरज के द्रव्यमान का 1.4 गुना है। इस तारे के क्षेत्र से अवरक्त प्रकाश (इन्फ़्रारेड) की अधिकता उत्पन्न होती हुई देखी गई है। इसका अर्थ साधारण रूप से मलबा चक्र की उपस्थिति होता है लेकिन ऐसा कोई मलबा चक्र अभी तक पाया नहीं गया है।